“ตั๊ก-บริบูรณ์” กับร่างทองภายใน 90 วัน ฮอตสุด ๆ จนหนุ่ม ๆ ต้องอาย

จากที่แต่งงานและปล่อยเนื้อปล่อยตัวมาได้สักพัก ตลกชื่อดัง “ตั๊ก-บริบูรณ์” ขอกลับมาฟิตร่างกายให้แน่นปั๋ง กลายเป็นร่างทองที่ทำเอาทั้งหนุ่มน้อยหนุ่มใหญ่ต้องอิจฉา

จากวันที่ 2 เมษายน 2568 ชาวโซเชียลก็ต้องฮือฮากันอีกครั้งเมื่อ ตั๊ก-บริบูรณ์ สลัดภาพตัวเองจากดาราตลกอารมณ์ดีมาเป็นหนุ่มมาดแมน กล้ามเนื้อลีนแน่น ๆ อีกครั้ง

โดยเจ้าตัวได้โพสต์ข้อความและรูปผ่านอินสตาแกรมส่วนตัวที่ใช้ชื่อ “tuck_boriboon1979” ว่า

“หลังจากนี้สิ่งที่ยากกว่าคือ การรักษาและไปต่อ จะพยายามนะครับ ขอบคุณแรงผลักดันจากเมีย @elsiedreamer ที่บ่นเช้าบ่นเย็นจากการปล่อยตัว และขอขอบพระคุณ @bestfitts ที่อดทนพร่ำสอนผมสามเดือนเต็มๆ ขอเป็นกำลังใจให้กับทุกคนที่อยากเปลี่ยนแปลงตัวเอง แหม่พูดเหมือนเก่งเลยเรา สู้ ๆ นะครับ”

พอเห็นภาพแบบนี้เป็นใครก็ต้องอิจฉา เพื่อน ๆ และแฟน ๆ ต่างเข้ามาคอมเมนต์กันรัว ๆ อาทิเช่น

“สุดยอดครับพี่ หมอนวดยิ้มเลยครับ”

“อย่างเฟี้ยวครับ โค้ช”

“หล่อที่สุดอ่ะ”

“สุดเลยไอ้ทิดร่างทอง”

“ของแทร่”

กว่าที่เราจะได้เห็นร่างทองของหนุ่มตั๊กได้เรียกว่าไม่ใช่เรื่องง่าย ๆ เพราะเจ้าตัวใช้เวลาแค่ 90 วันกว่าจะออกมาเป็นแบบนี้ ต้องทั้งออกกำลังกาย และควบคุมอาหารอย่างเคร่งครัด จนทำให้สามารถลดน้ำหนักจาก 78 จนเหลือ 63 กิโลได้สำเร็จ งานนี้ก็ต้องบอกเลยว่าเจ้าตัวได้ดีก็เพราะคุณภรรยาแท้ ๆ

เชื่อว่าคงไม่มีใครที่จะไม่รู้จักดาราตลกอย่างตั๊ก-บริบูรณ์ ที่โลดแล่นอยู่ในวงการบันเทิงมาตั้งแต่ยังเด็ก โดยต้องเริ่มไปตั้งแต่ช่วงวัยเด็ก แม้ฐานะทางครอบครัวจะไม่ดี เพราะมีคุณแม่ ป้อม จันทร์เรือง เท่านั้นที่เป็นเสาหลักให้กับครอบครัว แต่ด้วยความสามารถและความหล่อเหลาในสไตล์หนุ่มลูกครึ่งของเจ้าตัว ทำให้เขาได้รับตำแหน่งรองชนะเลิศอันดับ 1 จากการเข้าประกวดใน โดมอนมินิ (รุ่นเด็ก) ในปี 2532

ออร่าของเขาไม่ได้จบอยู่ที่แค่การประกวดนี้เท่านั้น เพราะจากนั้นเขาก็ได้ร่วมงานกับนักร้องชื่อดังอย่าง ทัช ณ ตะกั่วทุ่ง และนำไปสู่การแสดงภาพยนตร์เรื่องแรก รองต๊ะแล่บแปล๊บ ในปี 2535 ซึ่งประสบความสำเร็จเป็นอย่างสูง

จากความสำเร็จในครั้งนั้นทำให้เขามีผลงานในวงการบันเทิงมากมาย อย่างเช่น งานเดินแบบ พิธีกร งานละคร ซีรีส์ ซิทคอมและภาพยนตร์ มีธุรกิจส่วนตัวเช่น บริษัทผลิตละครโทรทัศน์อย่าง บริษัท บรรจงทำ จำกัด บริษัท Joker Family บริษัทผลิตงานแพร่ภาพและผลิตสื่อ VDO ทุกชนิด อย่าง Joker Films และบริษัทผลิตเสื้อผ้าเด็กเล็กที่ทำร่วมกับภรรยาคนสวย บีลีฟ คลอเซ็ต

ใครจะเชื่อว่าเด็กหนุ่มที่มีแค่คุณแม่เลี้ยงเดี่ยวในวันนั้นจะกลายมาเป็นดาราชายไทยที่เป็นขวัญใจของคนไทยทั้งประเทศ ด้วยเอกลักษณ์ทั้งหน้าตาและอารมณ์ขันที่ไม่เหมือนใคร ทำให้เขาสามารถครองใจชาวไทย และกลายมาเป็นไอดอลของเด็ก ๆ ที่อยากจะเดินทางสายตลกอย่างที่เขาทำ